stanford-oval/wikipedia huggingface dataset:
สำนักงานคณะกรรมการอาหารและยา
อำนาจหน้าที่

สำนักงานคณะกรรมการอาหารและยา มีอำนาจหน้าที่ตามกฎหมาย ดังนี้
ดำเนินการตามกฎหมายว่าด้วยอาหาร กฎหมายว่าด้วยยา กฎหมายว่าด้วยเครื่องสำอาง กฎหมายว่าด้วยวัตถุอันตราย กฎหมายว่าด้วยวัตถุที่ออกฤทธิ์ต่อจิตและประสาท กฎหมายว่าด้วยยาเสพติดให้โทษ กฎหมายว่าด้วยเครื่องมือแพทย์ กฎหมายว่าด้วยการป้องกันการใช้สารระเหย และกฎหมายอื่นที่เกี่ยวข้อง
พัฒนาระบบและกลไก เพื่อให้มีการดำเนินการบังคับใช้กฎหมายที่อยู่ในความรับผิดชอบ
เฝ้าระวังกำกับและตรวจสอบคุณภาพมาตรฐานของผลิตภัณฑ์สถานประกอบการ และการโฆษณา รวมทั้งผลอันไม่พึงประสงค์ของผลิตภัณฑ์ตลอดจนมีการติดตามหรือเฝ้าระวังข้อมูลข่าวสารด้านผลิตภัณฑ์สุขภาพจากภายในประเทศและภายนอกประเทศ
ศึกษา วิเคราะห์ วิจัยและพัฒนาองค์ความรู้ เทคโนโลยี และระบบงานคุ้มครองผู้บริโภคด้านผลิตภัณฑ์สุขภาพให้มีประสิทธิภาพและประสิทธิผล
ส่งเสริมและพัฒนาผู้บริโภคให้มีศักยภาพในการเลือกบริโภคผลิตภัณฑ์สุขภาพที่ถูกต้อง เหมาะสม ปลอดภัย และคุ้มค่า รวมทั้งเพื่อให้ผู้บริโภคนั้นมีการร้องเรียน เพื่อปกป้องสิทธิของตนได้
พัฒนาและส่งเสริมการดำเนินงานคุ้มครองผู้บริโภคด้านผลิตภัณฑ์สุขภาพ โดยการมีส่วนร่วมของภาครัฐ ภาคเอกชน ประชาชน และเครือข่ายประชาคมสุขภาพ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานคณะกรรมการอาหารและยาหรือตามที่กระทรวงหรือคณะรัฐมนตรีมอบหมาย
จากอำนาจหน้าที่ที่กล่าวมาข้างต้น สำนักงานคณะกรรมการอาหารและยาได้ดำเนินการให้เป็นไปตามกฎหมาย จำนวน 9 ฉบับ และอนุสัญญาและข้อตกลงระหว่างประเทศ จำนวน 4 ฉบับ ได้แก่
พระราชบัญญัติอาหาร พ.ศ. 2522
พระราชบัญญัติยา พ.ศ. 2510 และแก้ไขเพิ่มเติมฉบับที่ 2 (พ.ศ. 2518) ฉบับที่ 3 (พ.ศ. 2522) ฉบับที่ 4 (พ.ศ. 2528) ฉบับที่ 5 (พ.ศ. 2530) และฉบับที่ 6 (พ.ศ. 2562)
พระราชบัญญัติเครื่องสำอาง พ.ศ. 2558
พระราชบัญญัติวัตถุอันตราย พ.ศ. 2535
พระราชบัญญัติวัตถุที่ออกฤทธิ์ต่อจิตและประสาท พ.ศ. 2518 และแก้ไขเพิ่มเติม ฉบับที่ 2 (พ.ศ. 2528) ฉบับที่ 3 (พ.ศ. 2535) และฉบับที่ 4 (พ.ศ. 2543)
พระราชบัญญัติยาเสพติดให้โทษ พ.ศ. 2522 และแก้ไข้เพิ่มเติม ฉบับที่ 2 (พ.ศ. 2528) ฉบับที่ 3 (พ.ศ. 2530) ฉบับที่ 4 (พ.ศ. 2543) ฉบับที่ 5 (พ.ศ. 25xx) ฉบับที่ 6 (พ.ศ. 2560) และฉบับที่ 7 (พ.ศ. 2562)
พระราชบัญญัติเครื่องมือแพทย์ พ.ศ. 2531
พระราชกำหนดป้องกันการใช้สารระเหย พ.ศ. 2533 และแก้ไขเพิ่มเติม ฉบับที่ 2 (พ.ศ. 2543)
พระราชบัญญัติผลิตภัณฑ์สมุนไพร พ.ศ. 2562
The Single Convention on Narcotic Drug 1961
The Convention on Psychotropic Substance 1971
The International Code of Marketing of Breast-milk Substitute 1981
The United Nation Convention Against Illicit Traffic in Narcotic Drugs and Psychotropic Substances 1988
หน่วยงานในสังกัด

สำนักงานเลขานุการกรม (Office of the Secretary)
กองควบคุมเครื่องมือแพทย์ (Medical Devices Control Division)
กองควบคุมเครื่องสำอางและวัตถุอันตราย (Cosmetic and Hazardous Substances Control Division)
กองควบคุมวัตถุเสพติด (Narcotics Control Division)
กองด่านอาหารและยา (Import and Export Inspection Division)
กองผลิตภัณฑ์สมุนไพร (Herbal Products Division)
กองผลิตภัณฑ์สุขภาพนวัตกรรมและการบริการ (Innovation Health Products and Service Division)
กองพัฒนาศักยภาพผู้บริโภค (Public & Consumer Affairs Division)
กองยา (Medicine Regulation Division)
กองยุทธศาสตร์และแผนงาน (Strategy and Planning Division)
กองส่งเสริมงานคุ้มครองผู้บริโภคด้านผลิตภัณฑ์สุขภาพในส่วนภูมิภาคและท้องถิ่น (Rural and Local Consumer Health Products Protection Promotion Division)
กองอาหาร (Food Division)
กองนโยบายแห่งชาติด้านยา
กองความร่วมมือระหว่างประเทศ
กลุ่มตรวจสอบภายใน (Internal Audit Group)
กลุ่มพัฒนาระบบบริหาร (Public Sector Development Group)
กลุ่มกฎหมายอาหารและยา (Food and Drug Legal Group)
ศูนย์จัดการเรื่องร้องเรียนและปราบปรามการกระทำผิดกฎหมายเกี่ยวกับผลิตภัณฑ์สุขภาพ (Complaint and Enforcement management Center)
กลุ่มเงินทุนหมุนเวียนยาเสพติด (Narcotics Revolving Fund)
คณะกรรมการที่เกี่ยวข้อง

รัฐมนตรีว่าการกระทรวงสาธารณสุข ได้แต่งตั้งคณะกรรมการเพื่อพิจารณาดำเนินการภายใต้กฎหมายทั้ง 8 ฉบับนี้ คณะกรรมการดังกล่าว ได้แก่
คณะกรรมการอาหาร
คณะกรรมการยา
คณะกรรมการเครื่องสำอาง
คณะกรรมการวัตถุออกฤทธิ์ต่อจิตและประสาท
คณะกรรมการควบคุมยาเสพติดให้โทษ
คณะกรรมการเครื่องมือแพทย์
คณะกรรมการป้องกันการใช้สารระเหย
พร้อมกันนี้ คณะรัฐมนตรียังได้แต่งตั้งคณะกรรมการเพื่อกำหนดนโยบายสนับสนุน ส่งเสริมการพัฒนาด้านยา อาหารและสารเคมี เป็นกลไกประสานงานกับหน่วยงานอื่น คณะกรรมการดังกล่าว ได้แก่
คณะกรรมการระบบยาแห่งชาติ
คณะกรรมการอาหารแห่งชาติ
คณะกรรมการแห่งชาติว่าด้วยการพัฒนายุทธศาสตร์การจัดการสารเคมี
นอกจากนี้ สำนักงานคณะกรรมการอาหารและยา ยังได้เข้าร่วมองค์กรนานาชาติ เช่น Pharmaceutical Inspection Co-operation Scheme (PIC/S)
การดำเนินงานควบคุมทางด้านต่าง ๆ จะต้องดำเนินให้เป็นไปตามพระราชบัญญัติ และมติของคณะกรรมการตามกฎหมายดังกล่าวข้างต้น และเลขาธิการฯ รองเลขาธิการฯ เจ้าหน้าที่ของกองที่เกี่ยวข้อง เจ้าหน้าที่ในส่วนภูมิภาค ได้แก่ ผู้ว่าราชการจังหวัด, นายแพทย์สาธารณสุขจังหวัด, เภสัชกรกลุ่มงานคุ้มครองผู้บริโภคและเภสัชสาธารณสุข รวมทั้งเจ้าหน้าที่ของ กทม. โดย อย. ได้มอบให้เป็นพนักงานเจ้าหน้าที่ในการดำเนินการคุ้มครองผู้บริโภคด้านอาหารตาม พ.ร.บ. อาหาร พ.ศ. 2522 เพื่อสามารถตรวจสอบดูแลคุณภาพมาตรฐานและความปลอดภัยของผลิตภัณฑ์อาหารที่จำหน่ายในท้องตลาด และทำหน้าที่เป็นพนักงานเจ้าหน้าที่ที่จะปฏิบัติให้เป็นไปตามกฎหมายและมติของคณะกรรมการดังกล่าวข้างต้น
ทำเนียบเลขาธิการ

| --- | --- |
เลขาธิการคณะกรรมการอาหารและยา
รายนามเลขาธิการ: วาระการดำรงตำแหน่ง
1. นายแพทย์ประกอบ วิศาลเวทย์: 1 ตุลาคม 2517 - 15 กุมภาพันธ์ 2522
2. นายแพทย์สันต์ สิงหภักดี: 16 กุมภาพันธ์ 2522 - 30 กันยายน 2524
3. นายแพทย์จำลอง มุ่งการดี: 1 ตุลาคม 2524 - 30 กันยายน 2525
4. นายแพทย์ชนะ คำบุญรัตน์: 1 ตุลาคม 2525 - 30 กันยายน 2529
5. นายแพทย์ประชา เอมอมร: 1 ตุลาคม 2529 - 8 เมษายน 2534
6. เภสัชกรหญิง ท่านผู้หญิง ปรียา เกษมสันต์ ณ อยุธยา: 24 เมษายน 2534 - 30 กันยายน 2534
7. นายแพทย์มรกต กรเกษม: 1 ตุลาคม 2534 - 30 กันยายน 2537
8. นายแพทย์บรรเทา อื้อกุล: 4 ตุลาคม 2537 - 21 กรกฎาคม 2538
9. เภสัชกร ศาสตราจารย์(พิเศษ) ดร.ภักดี โพธิศิริ: 12 กันยายน 2538 - 4 กันยายน 2540
10. นายแพทย์มงคล ณ สงขลา: 5 กันยายน 2540 - 30 กันยายน 2542
11. นายแพทย์ณรงค์ ฉายากุล: 1 ตุลาคม 2542 - 30 ตุลาคม 2543
12. นายแพทย์วิชัย โชควิวัฒน: 31 ตุลาคม 2543 - 7 พฤศจิกายน 2545
13. นายแพทย์ศุภชัย คุณารัตนพฤกษ์: 8 พฤศจิกายน 2545 - 30 กันยายน 2547
9. เภสัชกร ศาสตราจารย์(พิเศษ) ดร.ภักดี โพธิศิริ: 1 ตุลาคม 2547 - 5 ตุลาคม 2549
14. นายแพทย์ศิริวัฒน์ ทิพย์ธราดล: 20 พฤศจิกายน 2549 - 8 เมษายน 2551
15. นายแพทย์ชาตรี บานชื่น: 9 เมษายน 2551 - 30 กันยายน 2551
16. นายแพทย์พิพัฒน์ ยิ่งเสรี: 1 ตุลาคม 2551 - 30 กันยายน 2555
17. นายแพทย์บุญชัย สมบูรณ์สุข: 1 ตุลาคม 2555 - 30 กันยายน 2559
18. นายแพทย์วันชัย สัตยาวุฒิพงศ์: 1 ตุลาคม 2559 - 30 กันยายน 2561
19. นายแพทย์ธเรศ กรัษนัยรวิวงค์: 1 ตุลาคม 2561 -  30 กันยายน 2562
20. นายแพทย์ไพศาล ดั่นคุ้ม: 1 ตุลาคม 2562 - 30 กันยายน 2566
21. นายแพทย์ณรงค์ อภิกุลวณิช: 1 ตุลาคม 2566 - 30 กันยายน 2567
22. นาบแพทย์สุรโชค โตวิวัฒน์: 1 ตุลาคม 2567 - ปัจจุบัน
แหล่งข้อมูลอื่น

เว็บไซต์ทางการ
เว็บอย. ข้อมูลโดยกองพัฒนาศักยภาพผู้บริโภค
| ด ค กหน่วยงานในสังกัดและหน่วยงานภายใต้การกำกับดูแลของกระทรวงสาธารณสุขของไทย |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมสุขภาพจิต  กรมควบคุมโรค  กรมอนามัย  กรมการแพทย์  กรมวิทยาศาสตร์การแพทย์  กรมสนับสนุนบริการสุขภาพ  กรมการแพทย์แผนไทยและการแพทย์ทางเลือก  สำนักงานคณะกรรมการอาหารและยา  |  |
| รัฐวิสาหกิจ | องค์การเภสัชกรรม |  |
| องค์การมหาชน |  สำนักงานหลักประกันสุขภาพแห่งชาติ  สถาบันวิจัยระบบสาธารณสุข  สถาบันการแพทย์ฉุกเฉินแห่งชาติ  โรงพยาบาลบ้านแพ้ว (องค์การมหาชน)  สถาบันรับรองคุณภาพสถานพยาบาล (องค์การมหาชน)  สถาบันวัคซีนแห่งชาติ  |  |
หมวดหมู่
ไฮบ์คอร์ปอเรชัน

| --- | --- |

ชื่อท้องถิ่น: 하이브
ชื่อโรมัน: Haibeu
ประเภท: มหาชน
การซื้อขาย: KRX: 352820
อุตสาหกรรม: การบันเทิง เทคโนโลยี
รูปแบบ: ป็อป แดนซ์ อาร์แอนด์บี ฮิปฮอป
ก่อตั้ง: 1 กุมภาพันธ์ 2005; 19 ปีก่อน (2005-02-01) 31 มีนาคม 2021; 3 ปีก่อน (2021-03-31)
ผู้ก่อตั้ง: พัง ชี-ฮย็อก
สำนักงานใหญ่: ยงซันเทรดเซ็นเตอร์ ยงซัน โซล, เกาหลีใต้
บุคลากรหลัก: พัง ชี-ฮย็อก (ประธาน) พัก ชี-ว็อน (CEO) สกูตเตอร์ บราวน์ (CEO และไฮบ์อเมริกา) ฮัน ฮยอน-ร็อก (ซีอีโอ และไฮบ์เจแปน)
บริการ: การผลิตเพลง, จัดจำหน่าย, พัฒนาศิลปินใหม่, จัดการศิลปิน การจัดอีเวนต์, ทรัพย์สินทางปัญญา, แพลตฟอร์มเทคโนโลยีและธุรกิจการศึกษา
รายได้:  ₩2.1 ล้านล้าน (US$1.84 พันล้าน) (2023)
รายได้สุทธิ:  ₩187 พันล้าน (US$163.47 ล้าน) (2023)
เจ้าของ: บัง ชี-ฮย็อก (31.57%) เน็ตมาร์เบิลเกมส์ (9.44%) สำนักงานกองทุนบำเหน็จบำนาญแห่งชาติ (6.57%) Dunamu, Inc. (5.53%) อื่น ๆ (46.89%)
พนักงาน: ประมาณ 1000 (ณ เดือนธันวาคม 2020)
บริษัทในเครือ: ดูที่บริษัทย่อย
เว็บไซต์: www.hybecorp.com 
บริษัท ไฮบ์ จำกัด (เกาหลี: 하이브; อังกฤษ: Hybe Co., Ltd. หรือ Hybe Corporation) เป็นบริษัทข้ามชาติของเกาหลีใต้ ก่อตั้งเมื่อปี ค.ศ. 2005 โดยพัง ชี-ฮย็อก ในชื่อ บริษัท บิกฮิตเอนเตอร์เทนเมนต์ จำกัด บริษัทดำเนินงานในฐานะค่ายเพลง ตัวแทนผู้มีความสามารถ บริษัทผลิตเพลง การจัดอีเวนต์ บริษัทผลิตคอนเสิร์ต และผู้จัดจำหน่ายเพลง บริษัทมีบริษัทย่อยหลายแห่ง ได้แก่ บิกฮิตมิวสิก ซอร์ซมิวสิก เพลดิสเอนเตอร์เทนเมนต์ บีลิฟต์แล็บ เคโอซีเอนเตอร์เทนเมนต์ และอาดอร์ หรือเรียกรวมกันว่าไฮบ์เลเบิลส์
ประวัติ > 2021–ปัจจุบัน: ไฮบ์คอร์ปอเรชัน

ในสัปดาห์ที่สองของเดือนมีนาคม บิกฮิตประกาศรีแบรนด์เป็นบริษัทด้านไลฟ์สไตล์บันเทิงภายใต้ชื่อ ไฮบ์คอร์ปอเรชัน เมื่อวันที่ 19 มีนาคม บริษัทได้เผยแพร่งานนำเสนอทางออนไลน์โดยมีรายละเอียดการปรับโครงสร้างองค์กรและระบุว่าชื่อ "บิกฮิตเอนเตอร์เทนเมต์" (ซึ่งเกี่ยวข้องกับการดำเนินงานด้านเพลง) จะกลายเป็นบิกฮิตมิวสิก ภายใต้ค่ายใหม่ของไฮบ์ ซึ่งการเปลี่ยนชื่อนี้ขึ้นอยู่กับการประชุมผู้ถือหุ้นเมื่อวันที่ 30 มีนาคม งานนำเสนอยังให้ภาพรวมถึงการออกแบบสำนักงานใหญ่ที่เพิ่งสร้างเสร็จใหม่ของไฮบ์ซึ่งตั้งอยู่ในยงซันเทรดเซ็นเตอร์ ในเขตยงซัน ซึ่งบริษัทได้ย้ายสำนักงานอย่างเป็นทางการเมื่อวันที่ 22 มีนาคม
การรีแบรนด์ครั้งนี้มีผลเมื่อวันที่ 31 มีนาคม ค.ศ. 2021
แผนกและบริษัทย่อย > ไฮบ์เอชคิว

ไฮบ์เอชคิวเป็นบริษัทย่อยในเครือไฮบ์คอร์ปอเรชัน แบ่งเป็นสามแผนกคือ ไฮบ์เลบิลส์ ไฮบ์โซลูชันส์ และไฮบ์แพลตฟอมส์ ภายใต้แต่ละแผนกจะมีบริษัทในเครือของบริษัทแม่ที่เป็นเจ้าของทั้งหมดหรือบางส่วน
แผนกและบริษัทย่อย > ไฮบ์เอชคิว > เลเบิลส์

แผนกผลิตความบันเทิงและดนตรี ก่อนที่จะมีการรีแบรนด์แผนกนี้เป็นที่รู้จักกันในชื่อ บิกฮิตเลเบิลส์ โดยบริษัทย่อยภายในแผนกจะดำเนินการโดยอิสระจากไฮบ์คอร์ปอเรชัน แต่ได้รับการสนับสนุนด้านความสร้างสรรค์
บิกฮิตมิวสิก
บีทีเอส
อาร์เอ็ม
อากัสดี
เจ-โฮป
จิน
จีมิน
จ็องกุก
วี
ทีบายที
อี ฮย็อน
บีลิฟต์แล็บ
เอนไฮเพน
I'LL-IT
ซอร์ซมิวสิก
เลเซราฟิม
อาดอร์
นิวจีนส์
เพลดิสเอนเตอร์เทนเมนต์
เซเวนทีน
บีเอสเอส
แพโค
มินฮย็อน
บ็อมจู
เยฮานา
ซ็องย็อน
ฟรอมิสไนน์
ทูอัส
เคโอซีเอนเตอร์เทนเมนต์
จีโค
บอยเน็กซ์ดอร์
แผนกและบริษัทย่อย > ไฮบ์เอชคิว > ไฮบ์โซลูชันส์

แผนก "โซลูชันส์" ประกอบด้วยหน่วยงานธุรกิจเฉพาะสำหรับเนื้อหาวิดีโอ ทรัพย์สินทางปัญญา การเรียนรู้ และเกม ซึ่งธุรกิจระดับรองและระดับอุดมศึกษาถูกสร้างขึ้นตามผลงานสร้างสรรค์ของแต่ละค่าย ในเดือนพฤษภาคม ค.ศ. 2021 ไฮบ์อีดียูได้ลงนามในข้อตกลงทางธุรกิจกับมูลนิธิการศึกษาภาษาเกาหลีนานาชาติ (IKLEF) เพื่อพัฒนาหนังสือเรียนภาษาเกาหลีสำหรับแจกจ่ายให้กับโรงเรียนประถมและมัธยมในต่างประเทศผ่านกระทรวงศึกษาธิการโดยเริ่มตั้งแต่ปี ค.ศ. 2022 เนื้อหาออนไลน์และออฟไลน์อื่น ๆ จะถูกสร้างขึ้นโดยใช้ทรัพย์สินทางปัญญาของบีทีเอส เพื่อตอบสนองต่อความต้องการที่เพิ่มขึ้นสำหรับการศึกษาภาษาเกาหลีในต่างประเทศ วันที่ 2 กรกฎาคม ค.ศ. 2021 มีการประกาศว่าไฮบ์ 360 และไฮบ์ไอพี ได้ถูกยุบและรวมเป็นไฮบ์คอร์ปอเรชัน
ไฮบ์อีดู
ซูเพิร์บ
แผนกและบริษัทย่อย > ไฮบ์เอชคิว > ไฮบ์แฟลตฟอมส์

ไฮบ์แฟลตฟอมส์เป็นแผนกเทคโนโลยี จัดการแพลตฟอร์มเครือข่ายสังคมและความบันเทิงอย่าง วีเวิร์ส ซึ่งทำหน้าที่เป็นศูนย์กลางในการเชื่อมต่อและขยายเนื้อหาและบริการทั้งหมดของไฮบ์ ในเดือนพฤษภาคม ค.ศ. 2021 บริษัทวีเวิร์สได้ลงทุนในบริษัทสตาร์ทอัปเฟบของสหรัฐ ซึ่งเป็นแพลตฟอร์ม F2F สำหรับแฟนคลับ ซึ่งเป็นส่วนหนึ่งของแผนการเสริมสร้างโอกาสทางธุรกิจในพื้นที่ดังกล่าว
วีเวิร์สคอมพานี
วีเวิร์ส
วีเวิร์สชอป
วีไลฟ์ (ปิดให้บริการเมื่อเดือนธันวาคม ค.ศ. 2022)
แผนกและบริษัทย่อย > ไฮบ์อเมริกา

ก่อนการรีแบรนด์ บริษัทย่อยมีชื่อเรียกว่า บิกฮิตอเมริกา ต่อมาไฮบ์คอร์ปอเรชันได้ซื้อหุ้นทั้งหมด 1.7 ล้านล้านวอน (1.5 พันล้านดอลลาร์สหรัฐ) ของบิกฮิตอเมริกา กลายมาเป็นบริษัทย่อยในเครือ และกลายเป็นไฮบ์อเมริกา ซึ่งนี่เป็นการเตรียมเข้าซื้อกิจการอีทากาโฮลดิงส์ ของไฮบ์คอร์ปอเรชันผ่านไฮบ์อเมริกา บีเอชโอดิสซีย์เมอร์เจอร์ซับก่อตั้งขึ้นในฐานะบริษัทย่อยของไฮบ์อเมริกาเพื่ออำนวยความสะดวกในการซื้อกิจการอีทากา เมื่อสรุปแล้ว อีทากาจะกลายเป็นบริษัทย่อยของไฮบ์อเมริกา หลังจากนั้นบีเอชโอดิสซีย์จะถูกยุบ การควบรวมกิจการจะถือว่าเสร็จสิ้นในไตรมาสแรกของปี ค.ศ. 2021 ตามรายงานรายได้ประจำไตรมาสที่เผยแพร่ในวันที่ 14 พฤษภาคม
ในเดือนกรกฎาคม ยุนได้รับการแต่งตั้งเป็นซีอีโอร่วมของไฮบ์อเมริการ่วมกับเบราน์ ทั้งสองร่วมกันจัดการการดำเนินงานในสหรัฐ โดยยุนรับผิดชอบ "การปรับรูปแบบธุรกิจเคป็อปของไฮบ์ในสหรัฐอเมริกา" และ "ดูแลกระบวนการฝึกหัด การผลิต และการตลาดที่ค้นพบผู้มีความสามารถใหม่" ในขณะที่เบราน์มุ่งเน้นที่ "การเสริมความแข็งแกร่งให้กับสถานะของไฮบ์ในอุตสาหกรรมดนตรีของสหรัฐ" และ "การประสานความสามารถในการแข่งขันของบริษัท ในตลาดของอเมริกา" แจซัง อี ประธานเจ้าหน้าที่ฝ่ายกลยุทธ์ (CSO) ซึ่งเป็นผู้นำในการเข้าซื้อกิจการของอีทากา ได้รับแต่งตั้งให้เป็นประธานเจ้าหน้าที่ฝ่ายปฏิบัติการ (COO) ในระหว่างการบรรยายสรุปบริษัทของไฮบ์เมื่อวันที่ 4 พฤศจิกายน ไฮบ์อเมริกาได้ประกาศแผนการเปิดตัวเกิร์ลกรุประดับโลกวงใหม่โดยร่วมมือกับเกฟเฟน การออดิชันยังคงเปิดทั่วโลกจนถึงวันที่ 28 พฤศจิกายน บราวน์กลายเป็นซีอีโอเพียงคนเดียวในเดือนมกราคม ค.ศ. 2023 ต่อมาได้เป็นผู้นำในการเข้าซื้อบริษัทบันเทิงสัญชาติอเมริกันคิวซีมีเดียโฮลดิงส์ในเดือนกุมภาพันธ์
อีทากาโฮลดิงส์
แอตลาสมิวสิกพับบลิชชิง
บิกมะชีนเลเบิลกรุป
บีเอ็มแอลจีเรเคิดส์
บิกมะชีนเร็กเคิดส์
บริษัทวาลอรีมิวสิก
มิธอส สตูดิโอส์
ไรส์อินสเปซ
เอสบีโปรเจกส์
เอสบีคอนซัลติง
เอสบีแมเนจเมนต์
เอสบีเวนเจอส์
สกูลบอยเอนเตอร์เทนเมนต์
สกูลบอยเรเคิดส์ (บริหารร่วมกับ ยูนิเวอร์แซลมิวสิกกรุป)
ชีบาพับบลิชชิง
ไซเลนต์แลปส์
คิวซีมีเดียโฮลดิงส์
ควอลิตีคอนโทรลมิวสิก
โสลิดฟาวเดชันเมเนจเมนต์
ควอลิตีฟิมส์
คิวซีสปอตส์
แผนกและบริษัทย่อย > ไฮบ์เจแปน

หลังจากการปรับโครงสร้างผู้นำครั้งที่สองของไฮบ์ในเดือนกรกฎาคม ค.ศ. 2021 บริษัทสาขาในญี่ปุ่น ได้แก่ ไฮบ์โซลูชันส์เจแปน และไฮบ์ทีแอนด์ดีเจแปน ถูกรวมเข้าด้วยกันเพื่อสร้างสำนักงานใหญ่ประจำภูมิภาคในชื่อไฮบ์เจแปน สาขาในญี่ปุ่นดำเนินงานในฐานะหน่วยงานอิสระภายใต้อดีตซีอีโอฮัน ฮย็อน-ร็อก ของไฮบ์โซลูชันส์เจแปน ต่อมาฮันได้รับการแต่งตั้งให้เป็นซีอีโอ และดูแลการผลิตเพลง การเผยแพร่เพลง การจัดการลิขสิทธิ์เพลง การจัดการศิลปิน และการสรรหาและพัฒนาความสามารถ นอกจากนี้ยังอำนวยความสะดวกในการเข้าสู่ตลาดของศิลปินไฮบ์อื่น ๆ ในตลาดญี่ปุ่น ค่ายเพลงเปิดตัวบอยกรุปวงแรกในชื่อแอนด์ทีมเมื่อเดือนธันวาคม ค.ศ. 2022 การร่วมมือกับฮิโรโอมิ โทซากะจากเจโซลบราเธอร์สประกาศในปี ค.ศ. 2021 ส่งผลให้ก่อตั้งวงเกิร์ลกรุปมูนไชลด์ ซึ่งเปิดตัวในปี ค.ศ. 2023 ไฮบ์เลเบิลส์เจแปนร่วมผลิตกลุ่มร่วมกับแอลดีเอชเจแปน
แผนกและบริษัทย่อย > ไฮบ์เจแปน > เลเบิลส์

ไฮบ์เลเบิลส์เจแปน
แอนด์ทีม
24Kumi
Naeco
อดีตศิลปิน

Naeco
ยูรินะ ฮิราเตะ
ความขัดแย้ง > ความขัดแย้งกับมิน ฮี-จิน

เมื่อวันที่ 22 เมษายน 2024 ไฮบ์ได้ขอให้มิน ฮี-จิน ซีอีโอของอาดอร์ซึ่งเป็นค่ายเพลงย่อยของพวกเขาลาออกจากตำแหน่ง หลังจากที่มีการตรวจสอบท่ามกลางข้อกล่าวหาว่ามิน ฮี-จิน พยายามทำให้อาดอร์เป็นอิสระ มินออกแถลงการณ์ปฏิเสธข้อกล่าวหาดังกล่าว และยังกล่าวหาว่าไฮบ์มองข้ามความคล้ายคลึงกันระหว่างนิวจีนส์ และไอลิท ซึ่งเป็นเกิร์ลกรุ๊ปที่เปิดตัวในเดือนมีนาคม 2024 ภายใต้สังกัด Belift Lab ซึ่งเป็นค่ายเพลงย่อยของไฮบ์ ในคำแถลงการณ์ของเธอ เธอได้กล่าวหาไฮบ์และ Belift ว่าปฏิเสธที่จะยอมรับข้อกล่าวหาที่ว่าไอลิทลอกเลียนภาพลักษณ์ของนิวจีนส์ตั้งแต่แนวเพลงไปจนถึงสไตล์ซึ่งสร้างความสับสนให้กับแฟน ๆ และกำลังบั่นทอนความสำเร็จของวง มูลค่าหุ้นของไฮบ์ลดลง 8.03% หลังจากข่าวนี้
ไฮบ์ได้แจ้งความมิน ฮี-จินกับตำรวจอย่างเป็นทางการในข้อหา "ละเมิดความไว้วางใจ" เมื่อวันที่ 24 เมษายน หลังจากที่ได้รับหลักฐานจากการตรวจสอบว่าเธอกำลังพยายามเข้าบริหารค่ายเพลงดังกล่าว ต่อมา ไฮบ์ได้เผยแพร่ข้อความระหว่างมินและรองประธานเจ้าหน้าที่บริหารของอาดอร์ โดยระบุถึงวิธีการต่าง ๆ ในการเข้าควบคุมค่ายเพลง ไฮบ์ยังกล่าวอีกว่าพวกเขาวางแผนที่จะพบกับตัวแทนทางกฎหมายของสมาชิกวงนิวจีนส์เพื่อหารือเกี่ยวกับการให้การดูแลด้านจิตใจและอารมณ์เพื่อสนับสนุนให้พวกเขากลับมาประสบความสำเร็จในอนาคต นอกจากนี้ยังมีการประกาศด้วยว่านิวจีนส์ซึ่งมีกำหนดจะปล่อยซิงเกิลใหม่ในเดือนพฤษภาคม จะดำเนินกิจกรรมต่าง ๆ ตามแผนเดิม
เมื่อวันที่ 25 เมษายน ซึ่งเป็นเวลา 7 ชั่วโมงภายหลังการแจ้งความ มินได้จัดการแถลงข่าวฉุกเฉินเพื่อปฏิเสธข้อกล่าวหาที่มีต่อเธอ ในระหว่างการแถลงข่าว เธอได้แบ่งปันข้อความที่แลกเปลี่ยนกันระหว่างเธอ พัง ชี-ฮย็อก และพัก จี-ว็อน ซีอีโอของบริษัทไฮบ์ โดยมีบางข้อความที่พังกล่าวถึงวงต่าง ๆ นอกบริษัทไฮบ์ด้วย เธอได้กล่าวหาไฮบ์ว่าแต่งคำพูดของเธอขึ้นมา และเปิดเผยว่าเธอเคยยื่นรายงานให้ตรวจสอบภายในมาก่อน เนื่องจากบริษัทไม่ได้ตอบสนองต่อความกังวลของเธอเกี่ยวกับการปฏิบัติต่อนิวจีนส์และเธอในฐานะโปรดิวเซอร์ อย่างไรก็ตาม ฝ่ายบริหารกลับเพิกเฉยต่อเรื่องนี้ ปัญหาเกี่ยวกับความเป็นผู้นำของไฮบ์ก็ถูกเปิดเผยขึ้นเมื่อมินกล่าวหาว่าพังพยายามควบคุมค่ายเพลงย่อยทั้งหมดของไฮบ์และลบล้างความเป็นเอกลักษณ์ของพวกเขา มินยังบอกอีกว่าเธอยินดีที่จะคุยกับพังหรือพักแต่พวกเขาไม่เคยรับปากเลย
ไฮบ์ขอให้อาดอร์จัดการประชุมคณะกรรมการบริหารในวันที่ 30 เมษายน หากสมาชิกคณะกรรมการบริหารปฏิเสธที่จะเข้าร่วม ก็จะมีการยื่นคำร้องต่อศาลเพื่อเปิดการประชุมผู้ถือหุ้นของค่ายเพลงดังกล่าว บริษัทได้ปฏิเสธข้อกล่าวอ้างทั้งหมดของมิน พร้อมทั้งระบุเพิ่มเติมว่าเธอควรตอบสนองต่อการตรวจสอบและลาออกจากตำแหน่งทันที หลังจากการพิจารณาคดีในวันที่ 30 พฤษภาคม คำสั่งในการห้ามไม่ให้ไฮบ์ใช้สิทธิ์ลงคะแนนเพื่อไล่เธอออกก็มีผลบังคับใช้ หากไฮบ์ละเมิดคำสั่งและไล่เธอออก พวกเขาจะต้องจ่ายค่าชดเชย ₩20 พันล้าน (US$17.48 ล้าน)
ความขัดแย้ง > การซื้อขายข้อมูลภายใน

ในเดือนมิถุนายน 2024 อัยการเกาหลีใต้ได้ฟ้องร้องพนักงานของบริษัทในเครือไฮบ์จำนวน 3 รายในข้อหาซื้อขายข้อมูลภายใน พวกเขาถูกกล่าวหาว่าขายหุ้นในบริษัทก่อนที่สมาชิกวงบีทีเอสจะประกาศว่าพวกเขาจะหยุดพักในวันที่ 14 มิถุนายน 2022 อัยการระบุว่าพนักงานดำเนินการโดยทราบเรื่องประกาศดังกล่าวล่วงหน้า จึงสามารถหลีกเลี่ยงการสูญเสียมูลค่าตั้งแต่ 24,000 เหรียญไปจนถึงมากกว่า 108,000 เหรียญ
ผลงานการแสดง > ละคร

Youth (TBA) (กับโชร็อคบีมมีเดีย)
ผลงานการแสดง > นิทรรศการ

"Hybe Insight" (2021) ในเกาหลีใต้
ผลงานการแสดง > เรียลลิตีและวาไรตี

ไอ-แลนด์ (2020 เอ็มเน็ต) (กับซีเจ อีเอ็นเอ็มและสตูดิโอเทกวัน)
&Audition – The Howling (2022, ฮูลูเจแปนและช่องยูทูบ Hybe Labels)
R U Next? (2023, เจทีบีซีและบีลิฟต์แล็บ)
คอนเสิร์ตและเทศกาล

| วันที่ | ชื่อ | สถานที่ | อ้างอิง |
| --- | --- | --- | --- |
| 31 ธันวาคม 2020 | 2021 New Year's Eve Live presented by Weverse | Weverse (ออนไลน์) |  |
| 31 ธันวาคม 2021 | 2022 Weverse Con [New Era] | KINTEX Hall (เข้าร่วมงานเอง) Weverse (ออนไลน์ผ่าน VenewLive) |  |
| 10–11 มิถุนายน 2023 | 2023 Weverse Con Festival | KSPO Dome and 88 Lawn Field (เข้าร่วมงานเอง) |  |
แหล่งข้อมูลอื่น

เว็บไซต์ทางการ
ข้อมูลทางด้านธุรกิจของ ไฮบ์:
บลูมเบิร์ก
กูเกิล
รอยเตอร์ส
ยาฮู!
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ ค่ายเพลง
ไสว วงษ์งาม

| ไสว วงษ์งาม |
| --- | --- |
ชื่อเกิด: ไสว สุวรรณประทีป
เกิด: พ.ศ. 2465
ที่เกิด: ตำบลวังน้ำซับ อำเภอศรีประจันต์  จังหวัดสุพรรณบุรี
เสียชีวิต: 18 ตุลาคม พ.ศ. 2535 (70 ปี)
แนวเพลง: เพลงอีแซว
อาชีพ: นักดนตรีพื้นบ้าน
ช่วงปี: พ.ศ. 2478 - 2535
คู่สมรส: บท สุวรรณประทีป  บัวผัน จันทร์ศรี
ไสว วงษ์งาม มีชื่อจริงว่า ไสว สุวรรณประทีป ศิลปินพื้นบ้าน เพลงอีแซว  ได้รับการเชิดชูเกียรติเป็นศิลปินพื้นบ้าน (สาขาเพลงพื้นบ้านภาคกลาง) จากสำนักงานคณะกรรมการวัฒนธรรมแห่งชาติ เมื่อปี พ.ศ. 2525
ประวัติ > เบื้องต้น

ไสวเกิดเมื่อปีจอ พ.ศ. 2465 ที่ตำบลวังน้ำซับ อำเภอศรีประจันต์ จังหวัดสุพรรณบุรี เป็นบุตรของนายไปล่ นางวิง ชื่อจริงคือ นายไสว สุวรรณประทีป ปู่ของท่านเป็นญาติกับภรรยาคนหนึ่งของหลวงอนุกูลราชกิจ (ทอง สุวรรณประทีป) กำนันตำบลบ้านไร่ ในฐานะเกี่ยวพันเป็นลูกหลาน จึงขอใช้นามสกุลตามท่านกำนันที่ได้รับพระราชทานมานี้ สมัยโน้นจะติติงว่านักแสดงว่าเต้นกินรำกิน เกรงคนในสกุลจะว่าได้ จึงใช้ชื่อสกุลในการแสดงว่า "วงษ์งาม"
ประวัติ > อาชีพพ่อเพลง

พ่อไสว เริ่มหัดเพลงอีแซวครั้งแรกจากนายเฉลียว ช้างเผือก ซึ่งมีบ้านอยู่ใกล้ ๆ กัน จากนั้นได้ฝึกฝนเพลงจากป้าพวง ที่ดอนประดู่ และนายหลาบ บ้านห้วยเจริญ อำเภอศรีประจันต์ และครูเพลงชื่อ ครูเคลิ้ม ปักษี แห่งบ้านดอนเจดีย์ ต่อมาสามารถเขียนและด้นกลอนเองได้ และสามารถร้องเพลงพื้นบ้านได้ทุกชนิด ที่ชำนาญคือเพลงฉ่อย เพลงอีแซว เพลงเกี่ยวข้าว เพลงพวงมาลัย เพลงระบำบ้านไร่ เพลงยั่ว และเพลงขอทาน ต่อมาได้มาหัดเพลงเรือกับนางบัวผัน จันทร์ศรีผู้เป็นภรรยา ไสว ใช้ชื่อในการแสดงเพลงอีแซวว่า "ไสว วงษ์งาม" เป็นพ่อเพลงที่รู้เพลงมาก ฝึกหัดเพลงมาตั้งแต่เด็กๆ และจดจำเพลงเก่า ๆ เอาไว้เป็นทุน เมื่อแสดงหน้าเวทีจึงยืนเล่นได้ทั้งคืน ว่าเพลงไม่มีวันหมดและเป็นศิลปินเพลงอีแซวจนกระทั่งวาระสุดท้ายของชีวิต
ประวัติ > ชีวิตคู่

พ่อไสวใช้ชีวิตคู่อยู่กินกับนางบดภรรยาคนแรก มีลูกด้วยกัน 4 คน ต่อมาเมื่อคราวมีงานเทศกาลทอดกฐิน ทอดผ้าป่า พ่อเพลงแม่เพลงก็มารวมกันว่าเพลงในงาน หนึ่งในนั้นก็มีนางบัวผันแม่เพลงคนสำคัญที่ว่าเพลงมาแล้วพ่อไสวแก้เพลงไม่ได้ จึงตั้งใจว่าจะต้องผูกรักแม่เพลงคนนี้ให้ได้ สุดท้ายพ่อไสวก็ได้ใช้ชีวิตคู่กับแม่บัวผัน และได้ร่วมกับแม่บัวผัน จันทร์ศรี ฝึกหัดลูกศิษย์เป็นจำนวนหลายร้อยคน โดยลูกศิษย์ที่มีชื่อเสียง เช่น ขวัญจิต ศรีประจันต์ ขวัญใจ ศรีประจันต์ แหยม เถื่อนสุริยา สุจินต์ ศรีประจันต์ สำเนียง ชาวปลายนา
เป็นต้น
ประวัติ > บั้นปลายชีวิต

ในบั้นปลายชีวิตพ่อไสว สุวรรณประทีป ได้สูญเสียการมองเห็นอย่างถาวร และได้เสียชีวิตลงด้วยอาการสงบด้วยโรคปอด เมื่อวันที่ 18 ตุลาตม พ.ศ. 2535 สิริอายุ 71 ปี
รางวัลเกียรติยศ

- ศิลปินพื้นบ้าน (สาขาเพลงพื้นบ้านภาคกลาง) จากสำนักงานคณะกรรมการวัฒนธรรมแห่งชาติ เมื่อ พ.ศ. 2525
- รางวัลพระสิทธิธาดาทองคำ พ.ศ. 2535 เมื่อวันที่ 11 มีนาคม พ.ศ. 2536 โดยมีผู้ได้รับรางวัลหลายสาขาที่เข้ารับรางวัลกับสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งมีการแสดงประวัติและผลงานของผู้ได้รับพระราชทานรางวัล อาทิ การขับร้องถวายพระพรโดยครูจำเนียร ศรีไทยพันธ์ประกอบวงปี่พาทย์ไม้นวมคณะครูบุญยัง เกตุคง เดี่ยวซอสามสายเพลงกระบองกัณฑ์โดยศาสตราจารย์อุดม อรุณรัตน์ เดี่ยวขลุ่ยเพลงวิเวกเวหา โดยครูจำเนียร ศรีไทยพันธ์ เดี่ยวฆ้องวงใหญ่เพลงพญาโศก โดยครูถวิล อรรถกฤษณ์ การสาธิตเชิดหนังตะลุงโดยครูจูเลี่ยม กิ่งทอง และการแสดงเพลงพื้นบ้านภาคกลางโดยแม่ครูบัวผัน จันทร์ศรี
พระเผด็จ ทตฺตชีโว

| พระเผด็จ ทตฺตชีโว (เผด็จ ผ่องสวัสดิ์ ) |
| --- | --- |

ส่วนบุคคล
เกิด: 21 ธันวาคม พ.ศ. 2483 (83 ปี)
นิกาย: มหานิกาย
การศึกษา: นักธรรมชั้นตรี วท.บ. (เศรษฐศาสตร์เกษตร)
ตำแหน่งชั้นสูง
ที่อยู่: วัดพระธรรมกาย จังหวัดปทุมธานี
อุปสมบท: 19 ธันวาคม พ.ศ. 2514
พรรษา: 52 พรรษา
ตำแหน่ง: รองเจ้าอาวาสวัดพระธรรมกาย
พระเผด็จ ทตฺตชีโว  หรือ หลวงพ่อทตฺตชีโว เป็นพระภิกษุชาวไทย ปัจจุบันดำรงตำแหน่งเป็นรองเจ้าอาวาสวัดพระธรรมกาย และเป็นอดีตผู้รักษาการแทนเจ้าอาวาสวัดพระธรรมกาย ฉายา​ ทตฺตชีโว แปลว่า ผู้ถวายชีวิตแล้วแด่พระศาสนา
ประวัติ > ก่อนอุปสมบท

พระเผด็จ ทตฺตชีโว มีนามเดิมว่า เผด็จ ผ่องสวัสดิ์ เกิดเมื่อวันที่ 21 ธันวาคม พ.ศ. 2483 ณ ตำบลปากแพรก อำเภอเมือง จังหวัดกาญจนบุรี เป็นผู้มีความใฝ่ฝันในการฝึกสมาธิมาตั้งแต่วัยรุ่น ขณะเรียนหนังสืออยู่ชั้นมัธยม 4 ที่โรงเรียนวิสุทธรังษี จังหวัดกาญจนบุรี เคยเที่ยวเสาะแสวงหาครูบาอาจารย์ ลองผิดลองถูกมาแล้วหลายสำนัก
หลังจากจบชั้นมัธยมศึกษาปีที่ 8 ที่โรงเรียนเตรียมอุดมศึกษาแล้ว ได้เข้าไปศึกษาในคณะเกษตร มหาวิทยาลัยเกษตรศาสตร์ ทำให้มีโอกาสได้รู้จักกับนิสิตรุ่นน้องชื่อไชยบูลย์ สุทธิผล (ปัจจุบันคือพระไชยบูลย์ ธมฺมชโย) ด้วยความศรัทธาในภูมิธรรม ความรู้และการประพฤติปฏิบัติของรุ่นน้องคนนี้ จึงได้ติดตามไปฝากตัวเป็นลูกศิษย์ศึกษาวิชชาธรรมกายกับแม่ชีจันทร์ ขนนกยูง ตามหลักของพระมงคลเทพมุนี (สด จนฺทสโร) ที่วัดปากน้ำ ภาษีเจริญ และได้เป็นกำลังสำคัญในการบุกเบิกสร้างวัดพระธรรมกายมาตั้งแต่ต้นจนถึงปัจจุบัน
ประวัติ > อุปสมบท

เมื่อวันที่ 19 ธันวาคม พ.ศ. 2514 ณ วัดปากน้ำ ภาษีเจริญ กรุงเทพมหานคร มีฉายาว่า "ทตฺตชีโว" แปลว่า "ผู้ถวายชีวิตแล้วแด่พระศาสนา" โดยมีสมเด็จพระมหารัชมังคลาจารย์ (ช่วง วรปุญฺโญ) ขณะดำรงสมณศักดิ์ที่พระเทพวรเวที เป็นพระอุปัชฌาย์
วันที่ 7 ธันวาคม พ.ศ. 2559 ศาลจังหวัดปทุมธานี อนุมัติให้ตำรวจออกหมายเรียกพระราชภาวนาจารย์ให้เข้าพบพนักงานสอบสวน และในวันที่ 22 มีนาคม พ.ศ. 2560 พระเผด็จ ทตฺตชีโว เข้ารับทราบข้อหาฝ่าฝืนคำสั่งคณะรักษาความสงบแห่งชาติที่ 5/2560 กรณีไม่มารายงานตัวตามหมายเรียก จากพนักงานอัยการ
พระราชภาวนาจารย์ (เผด็จ ทตฺตชีโว) มีปกติวิสัยแห่งความเป็นครูผู้เปี่ยมล้นคุณธรรม ทั้งมีจิตกอปรด้วยความเป็นกัลยาณมิตร อุทิศตัวทุ่มเทให้งานอบรมเทศน์สอนและงานเขียนหนังสือธรรมะที่เป็นผลงานอันทรงคุณค่ามากมายประมาณกว่า 136 เล่ม ทั้งนี้ได้มีการแปลเป็นภาษาอังกฤษอีกหลายเล่ม รวมทั้งที่จัดทำเป็นเทปและวีดีโอเทปอีกมากมาย ตัวอย่างชื่อผลงานหนังสือที่เป็นที่รู้จัก และใช้เป็นคู่มือการดำเนินชีวิต เช่น มงคลชีวิต 38 ประการ, พระแท้, หลวงพ่อตอบปัญหา,  เสขิยวัตร (ต้นบัญญัติมารยาทไทย), ก่อนไปวัด, คนดีที่โลกต้องการ, แด่นักสร้างบารมี, แม่แบบคนดี, รัฐศาสตร์เชิงพุทธ, เศรษฐศาสตร์แนวพุทธ, คัมภีร์กู้วิกฤตชาติ, ครอบครัวอบอุ่น, บทฝึกลูกรัก, ศาสตร์และศิลป์แห่งความเป็นครู และ อัตชีวประวัติของพระเผด็จ ทตฺตชีโว ในหนังสือเล่าเรื่องยาย เป็นต้น
ประวัติ > การศึกษา

พ.ศ. 2496-2501  ชั้นมัธยมศึกษาปีที่ 1-6 จากโรงเรียนวิสุทธรังษี จังหวัดกาญจนบุรี
พ.ศ. 2501-2503  ชั้นมัธยมศึกษาปีที่ 7-8 จากโรงเรียนเตรียมอุดมศึกษา กรุงเทพมหานคร
พ.ศ. 2503-2510 กสิกรรมและสัตวบาลบัณฑิต คณะเกษตร มหาวิทยาลัยเกษตรศาสตร์
พ.ศ. 2507-2509 Diploma of Dairy Technology Hawksbury College  ประเทศออสเตรเลีย
พ.ศ. 2518 นักธรรมชั้นตรี